**** **ОБЩИНА ДУЛОВО, ОБЛАСТ СИЛИСТРА** ПРОЕКТ

**7650 гр.Дулово, ул. Васил Левски №18, тел.: 0864/2 30 00, факс: 2 30 20, Еmail: obshtina@dulovo.bg**

**ПРОГРАМА ЗА ЗАКРИЛА НА ДЕТЕТО 2024 ГОДИНА**

**УТВЪРДИЛ: КМЕТ НА ОБЩИНА \_\_\_\_\_\_\_\_\_\_\_\_\_\_\_\_\_\_\_\_\_\_\_ /ИНЖ. НЕВХИС МУСТАФА/**

**СЪГЛАСУВАЛ: ДИРЕКТОР НА ДИРЕКЦИЯ „СОЦИАЛНО ПОДПОМАГАНЕ” \_\_\_\_\_\_\_\_\_\_**

**/КРАСИМИРА КРЪСТЕВА/**

При разработване на Общинската програма за закрила на детето на община Дулово е взета предвид действащата в страната нормативна уредба, стратегически документи, планове, доклади и споразумения - Закон за закрила на детето и правилникът за приложението му, Закон за социалните услуги и правилникът за приложението му, Закон за социалното подпомагане и правилникът за приложението му, Закон за защита от домашното насилие, Закон за борба срещу противообществените прояви на малолетните и непълнолетните, Национална стратегия „Визия за деинституционализация на децата в Република България“ и актуализирания план за действие за нейното изпълнение, Концепция за държавна политика в областта на правосъдието за детето, Споразумение за сътрудничество и координиране на работата на териториалните структури на органите за закрила на детето при случаи на деца, жертви на насилие или в риск от насилие и при кризисна интервенция и Координационен механизъм за взаимодействие при работа в случаи на деца, жертви или в риск от насилие и за взаимодействие при кризисна интервенция.

Общинската програма за закрила на детето е съобразена и с редица актове от международен характер: Конвенцията на ООН за правата на детето, Насоките за алтернативни грижи за деца, Конвенция на Съвета на Европа за закрила на децата от сексуална експлоатация и сексуално насилие, както и с общински стратегически документи - Стратегия за подкрепа на личностното развитие на децата и учениците на територията на община Дулово, Наредба за закрила на деца с изявени дарби.

Общинска програма за закрила на детето е разработена в синхрон с хоризонталните политики за закрила, като във всички секторни политики – образование, здравеопазване, социална политика, култура и спорт са заложени дейности, които служат за направления при работата на професионалистите през годината. Нейна мисията е мобилизирането, финансовото обезпечаване, интегрирането и насочването на усилията на община Дулово и на гражданското общество към подобряване на средата и към осигуряването на условия за ефективно упражняване на правата и подобряване качеството на живот на децата – като условие за свободното и пълноценното им личностно развитие.

Целта на Програмата е да бъдат определени местните приоритети в областта на закрила на детето, да бъде очертана потребността от съответна общинска политика и практика, което ще спомогне за по-ефективна защита и гаранция на основните права на децата в общината във всички сфери на обществения живот. Тя следва изцяло висшите интереси на децата, с цел максимално да бъдат удовлетворени техните потребности и права. Програмата е израз на волята и готовността на общинската власт за повишаване качеството на живот за всички групи деца, съобразно възрастта, социалния статус, физическото, здравословно и психическото им състояние

**Закрилата на детето се основава на следните принципи:**

\*Зачитане и уважение на личността на детето;

\*Отглеждане на детето в семейна среда;

\*Осигуряване най-добрия интерес на детето;

\*Специална закрила на дете в риск;

\*Насърчаване на доброволното участие в дейностите по закрилата на детето;

\*Подбор на лицата, пряко ангажирани в дейностите по закрила на детето, съобразно техните личностни и социални качества и грижа за тяхната професионална квалификация;

\*Временен характер на ограничителните мерки;

\*Незабавност на действията по закрила на детето;

\*Грижа в съответствие с потребностите на детето;

\*Осигуряване развитието на дете с изявени дарби;

\*Подкрепа на личностното развитие на всяко дете;

\*Насърчаване на отговорното родителство;

\*Подкрепа на семейството;

\*Превантивни мерки за сигурност и закрила на детето;

\*Контрол по ефективността на предприетите мерки.

**Приоритетни области:**

• Социална политика. Подобряване стандарта на живот на всяко дете, прилагане на индивидуален подход в подкрепяща среда, съобразно потребностите му, личностни качества, знания, умения и интереси.

• Образование. Осигуряване достъпа на всяко дете до качествена предучилищна подготовка и образование. Интегриране и осигуряване на допълнителна подкрепа според установените потребности на децата и учениците от различни етнически групи, със специални образователни потребности и/или хронични заболявания, и в неравностойно положение.

• Здравеопазване. Провеждане на здравна политика към децата, гарантиране на детското здраве и насърчаване на здравословен начин на живот и здравна култура.

• Защита на децата от всякакви форми на злоупотреба, насилие и експлоатация. Осигуряване правото на детето на живот в сигурна и безопасна среда. Превенция на рисковото и противоправно поведение сред децата.

• Информационно общество, медийно пространство. Повишаване осведомеността на обществото относно правата на децата, насилието над деца и стимулиране на активното участие в противодействието му.

• Спорт, култура, свободно време и отдих. Създаване на условия за пълноценно използване на свободното време, отдих и развитие на способностите на детето. Подкрепа на личностното развитие на всяко дете.

Дейности: Заложени са реално изпълними дейности, които са в синхрон с местните приоритети в областта на закрила на детето и потребностите от съответната общинска политика и практика.

|  |  |  |  |  |  |
| --- | --- | --- | --- | --- | --- |
| **Приоритетна област I: Подобряване стандарта на живот на всяко дете, прилагане на индивидуален подход в подкрепяща среда, съобразно потребностите му, личностни качества, знания, умения и интереси**. | | | | | |
| **Цели** | **Дейности** | | **Изпълнител / Партньори** | **Финансиране** | **Срок за изпълнение** |
| 1.Подкрепа на деца с изявени дарби. | 1.1.Предоставяне на подкрепа и еднократно финансово стимулиране по реда на Наредба за условията и реда за осъществяване на закрила на деца с изявени дарби. | | Община, Направление „Образование“ | В рамките на утвърдения годишен бюджет на Община Дулово. | целогодишно |
| 2.Подобряване на общата подкрепа за личностно развитие на децата и учениците, осигуряване на условия за развитие на система от извънкласни и извънучилищни дейности в образователните институции, взаимодействие и партньорство при реализиране на дейности и инициативи с неправителствени организации и спортни клубове. | 2.1.Иницииране на извънкласни и извънучилищни дейности в областта на спорт, туризъм и изкуство. | | Община, Направление „Образование“, НПО | Проектно и  в рамките на утвърдения годишен бюджет на посочените отговорни органи. | целогодишно |
| 2.2. Методическа подкрепа между преподавателите за прилагане на принципите на приобщаващото образование и прилагане на индивидуален подход в подкрепяща среда, съобразно потребностите на децата. | | Община, Направление „Образование“ | В рамките на утвърдения годишен бюджет от посочените отговорни органи. | целогодишно |
| 2.3. Реализиране на дейности и подкрепа на спортни клубове по шах, борба, карате, футбол. Стимулиране на здравословен и активен начин на живот сред подрастващите, мотивиране на устойчиво включени в спортни дейности деца и младежи. | | Община, Направление „Образование“ „Култура и МД“ | В рамките на утвърдения годишен бюджет от посочените отговорни органи. | целогодишно |
| 3. Създаване на условия за реализиране на доброволчески практики и популяризиране на младежкото доброволчество. | Участия в кампании с екологична и социална насоченост. | | Община, БЧК, БМЧК, СУ „Васил Левски“, Направление „Образование“ | В рамките на утвърдения годишен бюджет от посочените отговорни органи. | целогодишно |
| **4. Разширяване на кръга от мерки в подкрепа на родителите при наличие на риск за изоставяне на детето.** | 4.1.Превенция на изоставянето на деца и настаняването им в социални услуги от резидентен тип | Община, ДСП, ЦОП, ЦСРИ | | В рамките на утвърдения годишен бюджет от посочените отговорни органи. | целогодишно |
| 4.2.Популяризиране възможностите на социалните услуги за начините и видовете на подкрепа за деца  и семейства в нужда. | Община, ДСП, ЦОП, ЦСРИ | | В рамките на утвърдения годишен бюджет от посочените отговорни органи. | целогодишно |
| 4.3. Популяризиране на приемната грижа, чрез провеждане на кампании по проект „Приеми ме “ | Община, ДСП, ЦОП, ЦСРИ | | В рамките на утвърдения годишен бюджет от посочените отговорни органи. | целогодишно |
|  | 4.4.Разкриване на Дневна грижа за деца с трайни увреждания | МТСП, Община, ДСП | | Държавно делегирана социална услуга | След утвърждаване на Картата на общинските социални услуги в Община Дулово |
| **5. Развиване система за подкрепа на отговорно родителство.** | 5.1. Консултиране, насочено към подобряване качеството на грижи за настанените деца в семейства на роднини и близки, или в приемни семейства. | Община, ДСП, ЦОП, ЦСРИ | | В рамките на утвърдения годишен бюджет от посочените отговорни органи. | целогодишно |
| 5.2. Осъществяване на мерки за превенция и подпомагане на родители, срещащи трудности в процеса на отговорно родителство. | Община, ДСП, ЦОП, ЦСРИ | | В рамките на утвърдения годишен бюджет от посочените отговорни органи. | целогодишно |
| 5.3. Повишаване на родителския капацитет и преодоляване на проблемите във взаимоотношенията с децата. Консултации на родители на деца с противообществени прояви. | МКБППМН, ДСП | | В рамките на утвърдения годишен бюджет от посочените отговорни органи. | целогодишно |
| 6. Осигуряване на подкрепа, съответстваща на нуждите на физическото, умственото, духовното, моралното и социалното развитие на детето. | 6.1.Осигуряване на финансова подкрепа на семейства, отговарящи на условията за месечно социално подпомагане за децата, които отглеждат. | ДСП | | В рамките на утвърдения годишен бюджет от посочените отговорни органи. | целогодишно |
| 6.2.Подкрепа на семействата в съответствие и изпълнение на основната цел на Закона за Закрила на детето „отглеждане на децата в семейна среда чрез развитие на алтернативни услуги за деца, както и чрез предоставяне на финансови помощи или помощи в натура“. | ДСП, Община Дулово | | В рамките на утвърдения годишен бюджет от посочените отговорни органи. | целогодишно |
| 6.3.Предоставяне на психологически, здравни и социални услуги, извършване на индивидуална и групова работа с деца, както и с техните родители и учители, ранна интервенция за деца с увреждания, рехабилитация, психологически консултации. | Община, ДСП, ЦОП, ЦСРИ | | В рамките на утвърдения годишен бюджет от посочените отговорни органи. | целогодишно |
| **Приоритетна област II: Осигуряване достъпа на всяко дете до качествена предучилищна подготовка и образование**. **Интегриране и осигуряване на допълнителна подкрепа според установените потребности на децата и учениците от различни етнически групи, със специални образователни потребности и/или хронични заболявания, и в неравностойно положение.** | | | | | |
| **Цели** | **Дейности** | | **Изпълнител/Партньори** | **Финансиране** | **Срок за изпълнение** |
| 1. Създаване на ефективна организация по осигуряване на допълнителна подкрепа на децата със специални образователни потребности. | 1.1.Ранно оценяване от педагогическите специалисти в детската градина на потребностите от подкрепа за личностно развитие на децата от 3 години до 6 години и 6 месеца. | | Община, ДСП, Направление „Образование“, Детски градини | В рамките на утвърдения годишен бюджет от посочените отговорни органи. | целогодишно |
| 1.2.Допълнителна подкрепа за личностно развитие на деца и ученици със специални образователни потребности . | | Община, ДСП, Направление „Образование“, Ресурсен център | В рамките на утвърдения годишен бюджет от посочените отговорни органи. | целогодишно |
| 1.3.Методическа подкрепа за осигуряване на подкрепяща среда от детските градини и училищата, съобразно потребностите на всяко дете. | | Община, ДСП, Направление „Образование“ | В рамките на утвърдения годишен бюджет от посочените отговорни органи. | целогодишно |
| 1.4.Обезпечаване на детските градини, където няма назначени ресурсни специалисти, със специалисти за оказване на допълнителна подкрепа на децата със специални образователни потребности. | | Община, Направление „Образование“ | В рамките на утвърдения годишен бюджет от посочените отговорни органи. | целогодишно |
| 2. Създаване на условия за допълнителна подкрепа на деца от различни целеви групи. | Финансиране на проекти на ДГ и училища за дейности в областта на здравословния начин на живот, интеграция на деца със СОП, работа с родители, превенция на рисково поведение, здравно и гражданско образование чрез спорт. | | Община, Направление „Образование“ | Проектно финансиране | целогодишно |
| 3.Осигуряване на допълнителни занимания по интереси и индивидуална работа с деца и ученици от уязвими групи – етнически малцинства, застрашени от отпадане от училище, специални образователните потребности и/ или хронични заболявания. | 3.1.Допълнителни занимания и индивидуална работа с цел ограмотяване. | | Община, Направление „Образование“, училища | В рамките на утвърдения годишен бюджет от посочените отговорни органи. | целогодишно |
| 3.2.Осигуряване на възможности за индивидуална работа с деца и ученици с изявен интерес и способности в областта на изкуствата, науката и технологиите. | | Община, Направление „Образование“, училища | В рамките на утвърдения годишен бюджет от посочените отговорни органи. | целогодишно |
| 4.Предотвратяването на напускането на училище и ефективно включване на отпадналите ученици обратно в образователната система. | Подобряване на обмена на данни, координацията и сътрудничеството в изпълнение на Механизма за съвместна работа на институциите обхващане, включване и предотвратяване на отпадането от образователната система на деца и ученици в задължителна предучилищна и училищна възраст. Налагане на административни наказания, съгласно чл.347 от ЗПУО. | | Община, РИО, ДСП, Направление „Образование“ | В рамките на утвърдения годишен бюджет от посочените отговорни органи. | От септември до юни |
| **Приоритетна област III: Провеждане на здравна политика към децата, гарантиране на детското здраве и насърчаване на здравословен начин на живот и здравна култура.** | | | | | |
| **Цели** | **Дейности** | | **Изпълнител/Партньори** | **Финансиране** | **Срок за изпълнение** |
| 1.Медицинско обезпечаване на здравните кабинети в училищата и детските градини | Методическо ръководство и контрол на дейностите на медицинските специалисти. Осигуряване на медикаменти и медицински консумативи, необходими за дейността. | | Община, Направление „Образование“ | В рамките на утвърдения годишен бюджет от посочените отговорни органи. | целогодишно |
| 2.Създаване на условия за насърчаване на здравословния начин на живот сред подрастващите. | 2.1. Провеждане на кампании за опазване на здравето, здравословно хранене и здравословен начин на живот. | | Община, Направление „Образование“ | В рамките на утвърдения годишен бюджет от посочените отговорни органи. | целогодишно |
| 2.2.Провеждане на занимания по интереси в областта на екологията и опазването на околната среда за деца и ученици. | | Община, Направление „Образование“, МКБППМН | В рамките на утвърдения годишен бюджет от посочените отговорни органи. | целогодишно |
| 3.Повишаване на здравната култура на децата и учениците чрез участия в спортни мероприятия. | 3.1.Провеждане на спортни събития и участия в масови прояви, целящи подобряване на здравната култура на децата | | Община, МКБППМН, БЧК, Направление „Образование“ | В рамките на утвърдения годишен бюджет от посочените отговорни органи. | целогодишно |
| 3.2. Провеждане на кампании по повод международни дни за здравословно хранене, затлъстяване и здравословен начин на живот | | Медицински специалисти от училищното здравеопазване, РЗИ | В рамките на утвърдения годишен бюджет от посочените отговорни органи. | По конкретен повод |
| 4.Обхващане и включване на деца без имунизации в задължителните имунизации по Имунизационния календар | Разяснителни беседи с родителите за ползите от имунизиране. | | Община, здравен медиатор, РЗИ | В рамките на утвърдения годишен бюджет от посочените отговорни органи. | По график |
| 5.Превенция на ХИВ/СПИН наркотици, алкохол и тютюнопушене | Провеждане на кампании и реализиране на програми, свързани с превенция на ХИВ/СПИН и наркотици, алкохол и тютюнопушене | | Община, Направление „Образование“, МКБППМН | В рамките на утвърдения годишен бюджет от посочените отговорни органи. | 26-ти юни,  1-ви декември,  м.февруари, м.ноември |
| **Приоритетна област IV: Повишаване осведомеността на обществото относно правата на децата, насилието над деца и стимулиране на активното участие в противодействието му.** | | | | | |
| **Цели** | **Дейности** | | **Изпълнител/Партньори** | **Финансиране** | **Срок за изпълнение** |
| 2.Информиране на обществото за правата на детето и популяризирането им сред деца, родители, педагогически кадри и др. | 2.1. Провеждане на работни срещи със специалисти, работещи в областта на закрила на детето. | | ДСП, Община, МКБППМН,  МВР | В рамките на утвърдения годишен бюджет от посочените отговорни органи. | целогодишно |
| 2.2. Обучение на децата за предотвратяване на риска и необходимото поведение при възникване на кризисни ситуации. | | Направление „Образование“, МКБППМН,  МВР | В рамките на утвърдения годишен бюджет от посочените отговорни органи. | целогодишно |
| 2.3. Участие в информационни кампании. | | Направление „Образование“, МКБППМН, ДСП | В рамките на утвърдения годишен бюджет от посочените отговорни органи. | целогодишно |
| 2.4.Провеждане на разяснителни кампании с деца за техните права и противодействие на насилието и агресията. | | ДСП, Направление „Образование“, МКБППМН, МВР | В рамките на утвърдения годишен бюджет от посочените отговорни органи. | целогодишно |
| 3.Преодоляване проявите на насилие и агресия в училище. | 3.1. Организиране на училищни събития „Розова фланелка“ срещу тормоза и агресията. | | Направление „Образование“, МКБППМН, ЦОП, ЦСРИ, Училища | В рамките на утвърдения годишен бюджет от посочените отговорни органи. | М. февруари,  През годината |
| 3.2. Консултиране на деца с проблемно поведение заедно с родителите им. | | Направление „Образование“, МКБППМН,  ЦОП, ДСП | В рамките на утвърдения годишен бюджет от посочените отговорни органи. | През годината |
|  | 3.3.Финансиране на проекти за спортни дейности, като превенция на агресията и насилието; проекти свързани със социална и образователна интеграция на рискови групи – различни етнически групи, бежанци, хора с увреждания, превенция на отпадането от училище и др. | | Направление „Образование“, МКБППМН | В рамките на утвърдения годишен бюджет от посочените отговорни органи. | целогодишно |
| 4.Активна работа с родителите на деца, подложени на насилие. | Провеждане на индивидуални и групови срещи с родители, целящи отпадане на риска за насилието от деца на деца и от възрастни към деца. | | Община Дулово, Направление „Образование“, МКБППМН  ЦОП, ЦСРИ, | В рамките на утвърдения годишен бюджет от посочените отговорни органи. | целогодишно |
| 5.Повишаване на осведомеността на обществото относно децата със специални образователни потребности. | Организиране на информационни дни, фокус групи, форуми, кръгли маси, конференции | | Община Дулово, Направление „Образование“, МКБППМН,  училища | В рамките на утвърдения годишен бюджет от посочените отговорни органи. | целогодишно |
| 6. Провеждане на конкретни мероприятия, насочени към превенция на насилието и възстановяване на деца-жертви на насилие, трафик и най-тежки форми на детски труд. | Предлагане на психологическо, социално и медицинско консултиране на жертви на насилие и предоставяне на правна помощ. | | Община, ДСП, РУ Полиция, МКБППМН, НПО, училища | В рамките на утвърдения годишен бюджет от посочените отговорни органи. | целогодишно |
| **Приоритетна област V: Осигуряване правото на детето на живот в сигурна и безопасна среда. Превенция на рисковото поведение сред децата.** | | | | | |
| **Цели** | **Дейности** | | **Изпълнител/Партньори** | **Финансиране** | **Срок за изпълнение** |
| 1. Реализиране на дейности и кампании за безопасност на движението по пътищата. | Провеждане на кампании за опазване здравето и живота на децата като участници в движението по пътищата. | | Община, ДСП, РУ Полиция, МКБППМН | В рамките на утвърдения годишен бюджет от посочените отговорни институции. | През годината |
| 2.Оказване на ефективна закрила на непридружени деца, деца бежанци и имигранти , деца претърпели насилие, деца в риск. | 2.1.Междуинституционално сътрудничество при прилагането на Координационен механизъм за рефериране и обгрижване при случаи на непридружени деца и деца – жертва на трафик. | | Дирекция за социално подпомагане; РУ Полиция;  Местната Комисия за борба срещу противообществените прояви на малолетни и непълнолетни, Районна прокуратура; РЗИ | В рамките на утвърдения годишен бюджет от посочените отговорни институции. | целогодишно |
| 2.2.Сътрудничество при прилагането на Координационен механизъм за взаимодействие при работа в случаи на деца, жертви или в риск от насилие и за взаимодействие при кризисна интервенция. | | Дирекция за социално подпомагане; РУ Полиция;  Местната Комисия за борба срещу противообществените прояви на малолетни и непълнолетни, Районна прокуратура; РЗИ | В рамките на утвърдения годишен бюджет от посочените отговорни органи. | Целогодишно |
| 2.3 Прилагане на Координационен механизъм за взаимодействие на заинтересованите институции при работа в случай на деца в риск от ХИВ, хепатит С, хепатит В и сексуално предавани инфекции. | | Дирекция за социално подпомагане; РУ Полиция  Местната Комисия за борба срещу противообществените прояви на малолетни и непълнолетни; | В рамките на утвърдения годишен бюджет от посочените отговорни органи. | целогодишно |
| 3. Превенция на рисковото поведение сред децата и подобряване на координацията между правораздавателната, социалната, здравната, образователната и охранителната система | 3.1.Провеждане на обучение на ангажираните страни. | | Дирекция за социално подпомагане; Община, Направление „Образование“ РУ Полиция;  Местната Комисия за борба срещу противообществените прояви на малолетни и непълнолетни, Районна прокуратура; РЗИ, ЦОП | В рамките на утвърдения годишен бюджет от посочените отговорни органи. | Целогодишно |
|  | 3.2.Създаване на отряди „Млад огнеборец“ | | Дирекция ,,Пожарна безопасност и защита на населението“, Направление „Образование“, училища | В рамките на утвърдения годишен бюджет от посочените отговорни органи | целогодишно |
| 4.Контролиране качественото предлагане на социални услуги. | Изработване на методика за анализ на качеството и ефективността на социалните услуги, които се предоставят на територията на общината. | | АКСУ,  Комисия, назначена със заповеди на кмета на общината, доставчици на социални услуги | В рамките на утвърдения годишен бюджет от посочените отговорни органи. | месец юни |
| 5.Превенция за ограничаване на рисковото поведение сред децата. | 5.1.Беседи с деца за безопасно поведение в Интернет и за превенция на трафик на хора. | | Дирекция за социално подпомагане; Община, Направление „Образование“ РУ Полиция;  Местната Комисия за борба срещу противообществените прояви на малолетни и непълнолетни, Районна прокуратура; | В рамките на утвърдения годишен бюджет от посочените отговорни органи. | целогодишно |
|  | 5.2.Беседи по самоконтрол, толерантност и интеграция. | | Дирекция за социално подпомагане; Община, Направление „Образование“ РУ Полиция;  Местната Комисия за борба срещу противообществените прояви на малолетни и непълнолетни, Районна прокуратура; спортни организации, танцови формации. | В рамките на утвърдения годишен бюджет от посочените отговорни органи. | целогодишно |
|  | 5.3.Създаване на Общински съвет по наркотичните вещества | | Община, Направление „Образование“ РУ Полиция;  Местната Комисия за борба срещу противообществените прояви на малолетни и непълнолетни | Не е необходимо | М. април |
| **Приоритетна област VI : Създаване на условия за пълноценно използване на свободното време, отдих и развитие на способностите на детето.** | | | | | |
| **Цели** | **Дейности** | | **Изпълнител/Партньори** | **Финансиране** | **Срок за изпълнение** |
| 1.Развитие на способностите на децата и учениците чрез осигуряване на социално достъпни дейности по интереси за всяко дете, съобразно нуждите, желанията и интересите му. | 1.1.Осигуряване на равен достъп до дейности по интереси в свободното време на децата в областта на изкуствата, науките и технологиите. | | Община, Направление „Образование“ | В рамките на утвърдения годишен бюджет от посочените отговорни органи. | целогодишно |
| 1.2.Осигуряване на равен достъп до дейности по интереси в свободното време на децата в областта на спорта. | | Община Дулово, Направление „Образование“ | В рамките на утвърдения годишен бюджет от посочените отговорни органи. | целогодишно |
| 2. Ангажиране на децата в свободното им време за недопускане на негативни прояви от тях и срещу тях. | Организиране на занимания по приложни изкуства в Консултативния кабинет на МКБППМН | | Община Дулово, Направление „Образование“, МКБППМН | В рамките на утвърдения годишен бюджет от посочените отговорни органи. | целогодишно |

Общинската Програма за закрила на детето за 2024 година в община Дулово е разработена от Комисия за детето към община Дулово, съгласно чл. 6, ал. 1, т. 1 от Правилника за прилагане на Закона за закрила на детето. Гласувана и приета от членовете на заседание на комисията от 27.02.2024г.

Общинската програма за закрила на детето в Община Дулово за 2024 година е приета на заседание на Общински съвет-Дулово, на ……………….2024г. с Решение № по Протокол № / 2024год.